google/wiki40b huggingface dataset:
Ekvádor

Vierovyznanie

Približne 68% Ekvádorcov je rímskokatolíckeho vyznania. Veľká časť obyvateľstva vieru praktizuje a navštevuje omše pravidelne. Vo vidieckych oblastiach Ekvádora sú domorodá viera a kresťanstvo sú niekedy synkretické.
Ako v každej inej latinskoamerickej krajine, zaznamenal protestantizmus masívny rast, špeciálne v chudobných vidieckych oblastiach. Iné zoskupenia, ako napríklad Svedkovia Jehovovi a Mormoni, takisto zvyšujú počty členov. 
Existuje malá moslimská menšina čítajúca niekoľko tisíc osôb. Židovská komunita má iba o niečo viac ako 1 000 členov, hlavne nemeckého a talianskeho pôvodu.

Šport

Najľudovejším športom v Ekvádore je tak ako vo väčšine juhoamerických krajín futbal. Niekoľko najznámejších tímov : Barcelona S.C. a F.C. Emelec z Guayaquilu, Liga Deportiva Universitaria de Quito a El Nacional (ekvádorské ozbrojené sily) z Quita, Olmedo z Riobamby a Deportivo Cuenca z Cuency. 
Futbal je obzvlášť populárny pre masovú účasť. Prejavuje sa značný záujem o tenis v strednej a vyššej vrstve ekvádorskej spoločnosti a niekoľkí ekvádorskí profesionálni hráči dosiahli medzinárodného ohlasu, vrátane mien ako Francisco Segura či Andrés Gómez a v 90. rokoch Nicolás Lapentti. Basketbal má taktiež veľkú popularitu, pretože medzi ekvádorské špeciality patrí Ecuavolley, variácia volejbalu pre troch hráčov. Býčie zápasy sa praktizujú na profesionálnej úrovni iba v Quite, počas výročných slávností na pamiatku založenia mesta Španielmi, hoci nekrvavá forma tohto športu, nazývaná rodeos montubios, sa praktizuje v mnohých vidieckych oblastiach počas miestnych slávností.

Kuchyňa

Kuchyňa je v Ekvádore veľmi rôznorodá; mení sa s nadmorskou výškou spolu s podmienkami pre poľnohospodárstvo. Cuy (pečené morča domáce) je populárne v horských oblastiach. Existuje celá paleta čerstvého ovocia, najmä v nižších polohách. Morské plody sú populárne na pobreží, predovšetkým corvina a garnáty. Aj krevety sú veľmi populárne a čerstvé. Strava ponúkaná na uliciach v Ekvádore sú zemiaky s opekanou bravčovinou. Fanesca je jedlo známe v Ekvádore, je to šošovicová polievka so sušenou treskou, mliekom a početnými druhmi fazule, napr. zelenou fazuľou, lima fazuľou a chochos.
Offaly (grófstvo)

Geografia

Grófstvo Offaly leží vo vnútrozemí Írska. Po západných hraniciach grófstva tečie rieka Shannon. Cez grófstvo je vedený Grand Canal, ktorý spája Dublin s riekou Shannon, do ktorej sa vlieva práve v grófstve Offaly.
Offaly je osemnáste najväčšie z 32 írskych grófstiev (vrátane severoírskych), pričom počtom obyvateľov je 24. najväčšie. Z 12 grófstiev v Leinsteri je piate najväčšie rozlohou a desiate najväčšie počtom obyvateľov. Najvyšší vrch grófstva, Arderin, dosahuje nadmorskú výšku 527 m n. m.
Offaly susedí so siedmimi írskymi grófstvami: s grófstvom Roscommon na severozápade, Westmeath na severe, Meath na severovýchode, Kildare na východe, Laois na juhu, North Tipperary na juhozápade (spolu s grófstvom South Tipperary tvorí bývalé tradičné grófstvo Tipperary) a s grófstvom Galway na západe.

Írčina

Podľa sčítania 2011 z populácie staršej ako 3 roky (72 893 ľudí) ovládalo írčinu 38,7 % (28 178 obyvateľov). Necelá tretina z nich (33,0 % – 9 286) írčinu používa iba v školstve, kde je vyučovanie írčiny povinné.
Acyloínová kondenzácia

Acyloínová kondenzácia je chemická reakcia esterov karboxylových kyselín a sodíka, ktorá prebieha pri vysokej teplote v prostredí rozpúšťadiel s vysokou teplotou varu (napr. toluén). Jej produktom sú acyloíny (α-hydroxyketóny; RCH(OH)COR). 
Reakcia je výťažnejšia v prípade použitia esterov dikarboxylových kyselín - produktom sú cyklické acyloíny. Ďalšie zvýšenie výťažnosti prináša použitie chlórtrimetylsilánu na záchyt vznikajúcich sodných solí acyloínu.
Marche-en-Famenne

Obyvateľstvo

Mesto má približne 17 175 obyvateľov (2010).
Montcresson

Poloha

Obec má rozlohu 21 km². Najvyšší bod je položený 140 m n. m. a najnižší bod 94 m n. m.

Obyvateľstvo

Počet obyvateľov obce je 1 299 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Combon

Poloha

Obec má rozlohu 16,3 km². Najvyšší bod je položený 159 m n. m. a najnižší bod 134 m n. m.

Obyvateľstvo

Počet obyvateľov obce je 755 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Oie

Poloha

Obec má rozlohu 14,06 km². Najvyšší bod je položený 110 m n. m. a najnižší bod 48 m n. m.

Obyvateľstvo

Počet obyvateľov obce je 1 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Květen (literárna skupina)

Květen bola literárna skupina (jej členovia boli nazývaní "květňáci"), ktorá sa v 50. rokoch 20. storočia zoskupila okolo časopisu Květen.
Najvýznamnejší boli predovšetkým v 2. polovici 50. rokov. Ich literatúra bola tým zvláštna, že nebola spolitizovaná (väčšina literatúry za komunizmu slúžila režimu). Zaoberali sa tzv. poéziou všedného dňa - v úplne bežných veciach nachádzali námety a motiváciu (diela však neboli popisné, ale rozhľadené), spracovávali na prvý pohľad nepatrné súvislosti, konkrétne skutočnosti videné zdola. Nadväzujú na Wolkera. Odmietali povrchnú rétoriku pofebruárovej literatúry. Program všedného dňa bol blízky talianskemu neorealizmu. Zámerne používali uvoľnený verš, často priamo verš voľný. Vyhýbali sa často rýmom, používali viac substantíva a slovesá.
Ladino

Iný význam slova ladino

Niektorí autori vyššie uvedený jazyk nazývajú židovská španielčina (a podobne) a ladino je názov odlišného čisto písaného jazyka, ktorý vymysleli španielski rabíni na prepis a výučbu hebrejských liturgických textov so zachovaním hebrejskej syntaxe.
Saconin-et-Breuil

Poloha

Saconin-et-Breuil má rozlohu 8,53 km². Najvyšší bod je položený 161 m n. m. a najnižší bod 58 m n. m.

Obyvateľstvo

Saconin-et-Breuil má 226 obyvateľov (2009).
Graf vývoja obyvateľstva:
Zdroje: INSEE
Bratislavské jazzové dni

Bratislavské jazzové dni (zápis podľa aktuálnych webových stránok festivalu: Bratislavské Jazzové Dni [skratka BJD]; zápis jednak zodpovedajúci kodifikovanému jazyku a jednak používaný najmä staršie: Bratislavské džezové dni [skratka: BDžD, BDŽD, BDD]; angl. Bratislava Jazz Days) je popredný európsky festival džezovej hudby, ktorý sa koná každý rok v Bratislave. Prvý ročník bol v roku 1975 a 25. – 27. októbra 2019 sa bude konať 45. ročník. Dramaturgom festivalu je známy džezový spevák, skladateľ, manažér a moderátor Peter Lipa.
Knokke-Heist

Obyvateľstvo

Obec má približne 33 825 obyvateľov (2010).
Écotay-l’Olme

Poloha

Obec má rozlohu 6,52 km². Najvyšší bod je položený 667 m n. m. a najnižší bod 416 m n. m.

Obyvateľstvo

Počet obyvateľov obce je 1 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Židia v Prostějove

Židovská menšina v Prostějove patrila medzi najväčšie židovské komunity na Morave. Židia žili v Prostějove od 15. storočia, veľká väčšina z nich zahynula v čase holokaustu. Vďaka veľkej židovskej menšine sa Prostějov prezývali Hanácky Jeruzalem.

História

Prostějovskú Židovskú obec založili židia vyhnaní z Olomouca v druhej polovici 15. storočia. V tej dobe to bola druhá najpočetnejšia židovská komunita na Morave (po Mikulove). Vďaka nej sa Prostějovu začalo hovoriť Hanácky Jeruzalem. Najstarší židovský cintorín je datovaný do 15. storočia a najstarší náhrobný kameň do roku 1654. Počas tridsaťročnej vojny (1618-1648) sa populácia židovskej obce znížila z 600 členov na 500. Prvá synagóga bola postavená roku 1676 a druhá "Nová synagóga" 1836. Nemecká židovská škola bola založená v roku 1782. V roku 1713 v meste žilo 1398 židov.
Prostějovskí židia hrali významnú úlohu v moravskom textilnom priemysle. V roku 1801 založil Feith Ehrenstamm továreň na kašmír, týmto sa z neho stal prvý židovský majiteľ továrne na výrobu súkna. Najznámejšia zo židovských tovární bola vôbec prvá konfekcia Mayera a Isaka Jaques Mandla, ktorá otvárala továrenskú výrobu už v roku 1858. Z ďalších podnikateľov boli významní konfekcionári: Berger, Pollak, bratia Grünwaldovi, Seliger a Ruhdorfer, Weiss a ďalší. Najväčším židovským továrnikom v konfekcii sa stal od dvadsiatych rokov 20. storočia Gustav Sborowitz, ktorý ako prvý v meste zaviedol pásovú výrobu.
V Prostějove sídlila aj židovská náboženská obec, ktorá sa v roku 1884 oddelila od židovskej politickej obce. Židia mali už v roku 1522 svoju školu, v 19. storočí posielali svoje deti prevažne do nemeckých škôl. Od roku 1897 bol Prostějov sídlom Zväzu rabínov Moravy a Sliezska.
Prostějovskí Židia pracovali kultúrne v desiatkach rôznych spolkov, prevažne nemeckých: Židovský dobročinný spolok Chevry Kadischa, Dobročinný spolok paní a dievčat, Spolok sionistov, Grajciarový spolok na podporu židovských chudobných, Židovský národný spolok, Židovský telocvičný spolok, Feriálny klub židovských študujúcich vysokých škôl Giskalah a Miestna skupina rakúskeho zväzu židovských obchodných pomocníkov. V roku 1914 vlastnili Židia 160 domov mimo ghetto. Najviac (sedem z nich) vlastnil Zikmund Wolf. Po roku 1918 sa židia združovali v spolkoch: Židovská mládež, Židovská telovýchova, Židovská sociálna starostlivosť a populárny ŽSK Makkabi s futbalovým ihriskom pri Hloučele. Za prvej republiky stáli na čele židovskej náboženskej obce rabín dr. Leopold Goldschmied a dr. Schön. V mestskom zastupiteľstve boli v roku 1923 traja židia.
V noci zo 14. na 15. júna 1939 sa pokúsilo niekoľko fašistov zapáliť synagógu. Aby sa zabránilo podobným pokusom, bola budova daná do správy mesta Prostějova. V júni a júli 1942 bolo z Prostějova transportovaných cez 1600 židov. Transporty smerovali do Terezína, odkiaľ potom prevažne boli posielaní do likvidačného tábora v Osvienčime. V Osvienčime zahynulo vyše 1500 prostějovských židov. Pamiatku obetí rasovej perzekúcie dodnes pripomína 1370 mien vytesaných na žulovej doske v obradnej sieni židovského cintorína.
Longèves (Charente-Maritime)

Poloha

Obec má rozlohu 12,63 km². Najvyšší bod je položený 19 m n. m. a najnižší bod 0 m n. m.

Obyvateľstvo

Počet obyvateľov obce je 766 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
KREEP

KREEP (skratka odvodená od K - draslík, REE - Rare Earth Elements - prvky vzácnych zemín, P - fosfor) alebo KREEP bazat je označenie geochmicky definovaných impaktných brekcií a bazaltických hornín na Mesiaci. Názov je akronymom, ktorý poukazuje na chemické zloženie. Okrem draslíka (K), prvkov vzácnych zemín (REE) a fosforu (P) tiež obsahuje vysoké koncentrácie rádioaktívneho uránu a tória. Mesiac bol kedysi pokrytý z veľkej časti tekutým oceánom magmy. KREEP predstavuje zmes prvkov, ktoré sa nemohli zapojiť do kryštalizácie, keď tento oceán chladol. Horniny typu KREEP bazaltov sú známe len z Mesiaca, na Zemi svoje ekvivalenty.
Kronika Jána z Turca

Kronika Jána z Turca alebo Uhorská kronika Jána z Turca alebo Kronika Uhrov (lat. Chronica Hungarorum) je kronika, ktorá vyšla prvýkrát 20. marca 1488 v Brne (po troch mesiacov vyšla znovu tlačou E. Ratdolta v Augsburgu), a ktorej autorom bol prvý známy laický spisovateľ v Uhorsku, Ján z Turca.
V roku 1488 vyšla v Brne (marec) a Augsburgu (jún), v nasledujúcich desaťročiach vo Frankfurte, Viedni, Trnave a Budapešti.  Jednu z verzií vlastní Matica slovenská.

Charakteristika diela

Ján z Turca, ako vyplýva z jeho vlastných slov v úvode diela, nemal v úmysle byť historiografom. A kronika naozaj obsahuje veľa chýb, vynechaní dôležitých udalostí, príliš sa opiera o ústnu tradíciu, ľudové piesne a anekdoty, a spomína príliš veľa „zázračných“ udalostí a zázrakov. Osud a šťastena hrajú významnú úlohu v opisovanom dejinnom procese. Autor je tiež presvedčený o blízkom vzťahu medzi ľudským šťastím, historickými udalosťami a pohybom nebeských telies. Značnú pozornosť venuje aj zobrazuje pocitov historických postáv. Veľa vysvetlení hľadal v morálnom imperatíve. Má tiež jasnú tendenciu idealizovať Attilu a Mateja Korvína a znižovať význam kráľovien na uhorskom tróne.
Mallerey

Poloha

Obec má rozlohu 2,9 km². Najvyšší bod je položený 228 m n. m. a najnižší bod 196 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
1. Slovenská liga vo futsale 2016/17

Systém súťaže

Systém súťaže sa oproti minulej sezóne výrazne zmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Na rozdiel od predchádzajúcich sezón sa už nehralo play-out. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 2 víťazné zápasy, semifinále a finále na 3 víťazné zápasy. Zmenou oproti minulej sezóne bolo, že sa opäť organizovalo aj play-off o 3. miesto, ktoré sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej lige s účastníkmi 2. ligy.
Kapitánova dcéra (kniha)

Dej

Mladého šľachtica Petra Andrejeviča Grineva pošle jeho otec, ktorý si zakladá na tradíciách a dôstojnosti, slúžiť do vojska na juhovýchode ruskej cárskej ríše. Grinev v posádke získava prvé naozajstné skúsenosti. Stretáva sa s dobrom aj so zlom. V posádke slúži síce inteligentný, ale egoistický a sebecký Švabrin, ktorý si kráti čas súbojmi. Grinev sa s ním dostane do sporu. Grinev sa náhodou zblíži s vodcom povstania Jemeljanom Pugačovom. Vďaka malej pomoci Grineva Pugačovovi medzi nimi vzniknú vzájomné sympatie. Grinev sa zamiluje do dcéry veliteľa posádky pohraničnej pevnosti kapitána Mironova, Márie Ivanovny. Pugačov s povstalcami obsadí pevnosť, ale Grineva prepustí. Peter sa opäť pripojí k vojsku, ale keď sa dozvie, že Márii hrozí nebezpečenstvo, tak sa vydá späť na územie povstalcov. Pugačov mu dovolí vziať Máriu so sebou, ale onedlho je Grinev obvinený zo zrady a spolupráce s Pugačovom. Na prosbu Márie samotná cárovná Katarína II. Grineva omilostí, pretože ju dojme mravná čistota a nevinnosť dievčaťa. Zároveň sa cíti zaviazaná aj preto, že kapitán Mironov padol v boji proti povstalcom. Rodičia Grineva sirotu príjmu za svoju.
Kapitánova dcéra zodpovedala Puškinovmu videniu sveta, kde najcennejšie veci nevyplývajú z konvencií a formalít, ale sú výsledkom osobných vzťahov, obetovania sa a lásky aj za cenu, že je nevyhnutné porušiť pravidlá. Podľa Puškina mala spoločnosť len tvoriť rámec a dopĺňať harmonické väzby medzi ľuďmi. Najvyššiu hodnotu má láska a schopnosť obetovať sa za druhého. Ako ich protipól sú postavené sebectvo Švabrina, nesúdržnosť a vzájomná nedôvera povstalcov.
Paket (informatika)

Paket alebo zriedkavo paketa (angl. packet - balíček) je blok prenášaných dát v počítačovej sieti ako alternatíva k prenosu „bit po bite“. Slúži ako efektívny a spoľahlivý prenos dlhých súborov. Paket je ucelený blok dát, ktorý sa v sieti s programovaním paketov prenáša a spracováva ako celok. Je už nedeliteľný na menšie časti. Paket má svoju štruktúru, obsahuje hlavičku, adresy odosielateľa a prijímateľa a kontrolnú sumu (CRC) pomocou ktorej zisťujeme jeho integritu. 
Dáta v Internete sa prenášajú paketmi. Pri prezeraní web stránky sú dáta prenášané vo viacerých paketoch, ktoré môžu prichádzať v rôznom poradí a môžu mať rozličné cesty.

Datagram

Všeobecne termínom paket označujeme akúkoľvek správu formátovanú ako paket, datagram je typ paketu tzv. „nespoľahlivého prenosu dát“. Rozdiel medzi „spoľahlivým“ a „nespoľahlivým“ prenosom je overovanie doručenia. V prvom prípade dostane odosielateľ správy oznam o doručení / nedoručení paketu, v druhom spätná väzba nejestvuje. Toto označujeme tiež ako nespojovaná služba. 
Napríklad IP (internetový protokol) poskytuje nespoľahlivú službu prenosu. TCP používa IP k spoľahlivému prenosu dát. UDP používa IP k nespoľahlivému prenosu dát. Oba tieto protokoly používajú pakety, ale UDP pakety sú nazývané datagramami.

Štruktúra IP paketu

IP pakety sa skladajú z hlavičky a vlastných dát. Hlavička paketu IP obsahuje:

1.4 bity označujú verziu, špecifikujú verziu IP
 
2.4 bity označujú dĺžku hlavičky vynásobenú 4
 
3.8 bitov označujú typ služby (Type of Service)
 
4.16 bitov označujú dĺžku paketu v bitoch
 
5.16 bitov označujú identifikačný tag pomáhajúci k rekonštrukcii paketu z fragmentov
 
6.3 bity ktoré obsahujú nuly; príznak označujúci či je možné paket fragmentovať (DF: Don't Fragment, MF: More Fragments)
 
7.13 bitov označujúcich offset fragmentu
 
8.8 bitov obsahujúcich hodnotu TTL (Time To Live), označujúcu, cez koľko routerov môže paket prejsť, kým bude zničený

9.8 bitov označujúcich protokol (ICMP, UDP, TCP, ...) 

10. 16 bitov obsahujúcich kontrolný súčet CRC 

11. 32 bitov obsahujúcich zdrojovú IP adresu 

12. 32 bitov obsahujúcich cieľovú IP adresu
Emil Funczik

Životopis

Narodil sa 9. novembra 1892 v obci Mojmírovce pri Nitre, ako prvý z troch detí rodičom otcovi Jozefovi Funczikovi a matke Marcele, rodenej Visolajskej. Mal brata Eugena a sestru Gabrielu.
Prvých päť ročníkov ľudovej školy absolvoval v jeho rodisku, neskôr začal študovať na gymnáziu v Trnave, kde sa stretával aj s Ambrózom Lazíkom, budúcim biskupom a apoštolským administrátorom v Trnave. V júni 1913 ukončuje gymnaziálne štúdia a prichádza do Ostrihomu na teologické štúdia a do formácie za kňaza. Neskôr odchádza do Budapešti na štúdium, kde pripravuje svoju doktorskú dizertáciu. Sudiakonát prijal 15. mája 1918 a diakonát 16. mája 1918 v Ostrihome z rúk Jozsefa Medarda Kohla, pomocného ostrihomského biskupa. Za kňaza bol vysvätený 17. mája 1918 Jánom Černochom, ostrihomským arcibiskupom a kardinálom.
Pôsobil ako pedagóg cirkevného práva na Vysokej škole bohosloveckej v Nitre a Trnave. Od roku 1936 pôsobil ako riadny univerzitný profesor cirkevného práva a ako prvý dekan na novovzniknutej Slovenskej rímskokatolíckej bohosloveckej fakulte. Celkovo pôsobil na fakulte do roku 1953 a neskôr opäť od roku 1969.
Zomrel 12. marca 1972 v nedožitých 80. rokoch života a 54. roku kňazstva. Pohrebné obrady vykonal 15. marca 1972 trnavský biskup Július Gábriš v Dóme sv. Martina v Bratislave a pochovaný je na Cintoríne Slávičie údolie v Bratislave.
Učenie (pedagogika)

Učenie je proces zámerného navodzovania činností alebo výsledok získaných skúseností vedúci k získavaniu a rozširovaniu poznatkov k trvalej zmene osobnosti, správania sa, postojov, hodnôt. Učenie môže byť senzomotorické učenie, pamäťové učenie alebo sociálne učenie.
Saint-Étienne-du-Rouvray (mesto)

Poloha

Mesto má rozlohu 18,25 km². Najvyšší bod je položený 87 m n. m. a najnižší bod 3 m n. m.

Obyvateľstvo

Počet obyvateľov je 28 118 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Bourthes

Poloha

Obec má rozlohu 22,33 km². Najvyšší bod je položený 183 m n. m. a najnižší bod 112 m n. m.

Obyvateľstvo

Počet obyvateľov obce je 693 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Islamský dirham

Islamský dirham je strieborný dirham (arab. درهم) podľa islamského práva. Má hmotnosť 2,974 g striebra s rýdzosťou ⁹²⁵⁄₁₀₀₀. Je drobnejšou mincou k zlatému islamskému dináru.

Islamská mincovňa

Islamský dinár a islamský dirham razí firma Islamic Mint v Dubaji. Strieborné mince sú vo vyhotovení 1 dirham (3 g rýdzosť ⁹⁹⁹⁄₁₀₀₀), 5 dirhamov (15 g rýdzosť ⁹⁹⁹⁄₁₀₀₀). Od roku 2008 je to aj 10 dirhamov (30 g rýdzosť ⁹⁹⁹⁄₁₀₀₀).
Semillac

Poloha

Obec má rozlohu 2,47 km². Najvyšší bod je položený 98 m n. m. a najnižší bod 48 m n. m.

Obyvateľstvo

Počet obyvateľov obce je 68 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta III. triedy 1783 (Slovensko)

Priebeh

Cesta začína na križovatke s trasou I/9 v centre obce Ráztočno, mostom prekonáva rieku Handlovka a pokračuje stúpaním k mestskej časti Morovno. Paradoxom je, že hoci ide o časť Handlovej, spojenie s materským mestom je iba touto komunikáciou zachádzkou cez inú, samostatnú obec.
Corrano

Poloha

Obec má rozlohu 12,69 km². Najvyšší bod je položený 1 003 m n. m. a najnižší bod 320 m n. m.

Obyvateľstvo

Počet obyvateľov obce je 85 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lavieu

Poloha

Obec má rozlohu 4,45 km². Najvyšší bod je položený 771 m n. m. a najnižší bod 496 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aragnouet

Poloha

Obec má rozlohu 108,29 km². Najvyšší bod je položený 3 194 m n. m. a najnižší bod 956 m n. m.

Obyvateľstvo

Počet obyvateľov obce je 239 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ostrý Roháč

Vrchol

Vrchol je tvorený dvojvrcholovým končiarom v hlavnom hrebeni. Celá časť Západných Tatier medzi vrcholmi Brestová a Volovec nesie meno Roháče.
Vrcholová časť je zo žuly, severné strmé steny a žľaby sú často lámavé.

Výhľady a iné

Ostrý Roháč patrí medzi najexponovanejšie vrcholy tejto časti Tatier, najťažšie časti trasy sú istené fixnými reťazami. Z vrchola je nádherný výhľad na Volovec, Plačlivé ale i na Roháčske a Jamnické plesá v dolinách.
Iglu

Iglu (Inuitčina iglu / ᐃᒡᓗ, "dom", plurál: igluit) je kupolovitý príbytok zo snehových alebo ľadových kvádrov. Je to tradičný príbytok Eskimákov na severe Kanady a v Grónsku, ktorí iglu používali ako príbytok počas zimy a lovu. Počas leta bývali v chatrčiach z dreva a kože. Iglu je pôvodne eskimácke slovo, ktoré v preklade znamená dom, alebo príbytok.
Iglu sa skladá z malého polkruhového vchodu a hlavnej miestnosti. Sneh ako izolačný materiál zabraňuje únikom akumulovaného tepla a vnútri iglu tak môže byť znesiteľná teplota (cca 0°C). Studený vzduch ani vietor sa dovnútra nedostane, pretože vchod býva pod úrovňou podlahy. Na povrchu kupoly sa nachádza vetrací otvor.
V iglu sa môže nachádzať aj provizórne vybavenie, napr. kamenný stôl, kožušiny, lampa alebo aj okno z kusu ľadu.
Aubencheul-au-Bac

Poloha

Obec má rozlohu 3,2 km². Najvyšší bod je položený 79 m n. m. a najnižší bod 33 m n. m.

Obyvateľstvo

Počet obyvateľov obce je 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stopa matice

Stopa matice alebo diagonálny súčet alebo sled je v lineárnej algebre súčet členov na hlavnej diagonále matice. Matica musí byť štvorcová, musí mať teda n stĺpcov a n riadkov.
Samer

Poloha

Obec má rozlohu 16,78 km². Najvyšší bod je položený 199 m n. m. a najnižší bod 12 m n. m.

Obyvateľstvo

Počet obyvateľov obce je 3 554 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lotos indický

Lotos indický (Nelumbo nucifera) je vodná rastlina z čeľade lotosovité (Nelumbonaceae). Pochádza z indického subkontinentu, kde je často pestovaný budhistami ako mystická rastlina.
Je to trváca, na dne zakoreňujúca vodná bylina s rozkonáreným podzemkom. Listy sú striedavé, vyrastajú z podzemku, s prílistkami, splývajú na vodnej hladine alebo vyčnievajú z vody, s prieduchmi len na vrchnej strane čepele. Stonka je bez druhotného hrubnutia. Na vrchole podzemku sa na konci sezóny vytvárajú hľuzovité zásobné orgány. Stopky listov sú dlhé a prirastajú uprostred štítovitej čepele. Žilnatina je dlaňovitá (lúčovitá). Kvety sú jednotlivé, veľké, obojpohlavné, pazušné, vyčnievajúce nad hladinu na dlhých stvoloch. Opeľované sú hlavne chrobákmi. Všetky kvetné orgány sú acyklické. Okvetné lupienky v počte 22 až 30. Tyčiniek je veľa (asi 200 až 400), dozrievajú centripetálne. Gynéceum je vrchné apokarpné, z 12 až 40 voľných plodolistov, jednotlivo vrastených do sploštenej vrchnej plochy dužnatého receptákula a obsahujúcich jediné vajíčko. Plodom sú nepukavé oriešky vnorené do receptákula. Semená majú veľké embryo a tenký endosperm.
Charakteristickým biotopom lotosu indického sú stojaté a pomaly tečúce plytké vody.
V Severnej a strednej Amerike rastie žltokvitnúci lotos žltý (Nelumbo lutea).
Ako lotos egyptský býva nesprávne označované lekno egyptské (Nymphaea lotus).